Četvrtak, 29.04.2021.

**RADNI ODGOJ: Urednost i čistoća prostora za stanovanje ( Čišćenje dječje sobe)**

**Uključivanje djeteta u manje kućanske poslove**, što ujedno znači i učiti dijete urednosti ima više **dobrobiti**;

* **doprinosi razvoju odgovornosti**
* **doprinosi razvoju radnih navika kod djeteta**
* **doprinosi razvoju osjećaja važnosti i samopouzdanja kod djeteta (**time što ste djetetu dali povjerenje da samo može obaviti određen zadatak ono će se osjećati cjenjenije i sigurnije)
* **potiče sposobnost suradnje kod djeteta (**sudjelujući s vama u kućanskim poslovima dijete razvija osjećaj za timski rad)
* **doprinosi razvoju motoričkih sposobnosti** (neke aktivnosti poput pospremanja kreveta ili postavljanja stola potiču motoričku koordinaciju kod djece (koordinacija oko-ruka, pokret primi-pusti),

Tijekom čišćenja i pospremanja objasnite djetetu što trenutno radite i zašto to radite.

Zajedno s djetetom obrišite prašinu u sobi i usišite pod. Nakon odrađene aktivnosti pohvalite dijete.

**UPOZNAVANJE ŠKOLE I RADNE OKOLINE - Zbrajanje brojeva do 10**

Za početak odigrajmo jednu igru. Stani nasred sobe i broji od 1 do 10 koračajući 10 koraka naprijed, a zatim broji od 10 do 1 i koračaj unatrag.

U jednu vrećicu stavite kartončiće na kojima će biti brojevi od 1 do 10. Dijete izvlači kartončić s brojem , imenuje broj i tom broju pridružuje bojice ili olovke ( npr. Broju 5 pridružuje 5 bojica).

Sada smo spremni i na rješavanje nastavnih listića u kojima brojimo, zbrajamo i zapisujemo brojeve.





**GLAZBENA KREATIVNOST : Brojalica : Išo medo**

Evo nam i nove brojalice:

S.G. -pročitaj s mamom brojalicu i pljeskaj u ritmu brojalice. Zatim pokušaj brojalicu ponoviti tako da ćeš pokazivati prstom na mamu i sebi kada budeš izgovarao brojalicu

I.M:- pročitaj brojalicu i prati ritam brojalice kako ti pokazuje odrasla osoba

L.V:- pročitaj brojalicu i prati ritam brojalice pljeskanjem



**KOMUNIKACIJA : Recepcija pjesmice : Mi smo kiša**

Prisjetimo se kako smo imitirali zvukove kiše: <https://www.youtube.com/watch?v=-c9-poC5HGw>

Pogledajte video, a zatim i vi oponašajte zvuk kiše kao što je to prikazano u videu. Sjetite se kako smo to radili u školi.

Sada otvorite svoju bilježnicu i pronađite pjesmicu Mi smo kiša i pročitajte je dva puta, a zatim i nacrtajte u svoju bilježnicu kišne kapi.

**SKRB O SEBI: Higijena odjeće**

Danas stavljamo prljavu odjeću na pranje i ponavljamo što smo naučili o sušenju odjeće.

 Za početak zajedno s mamom odnesi odjeću na pranje. Pazi da u perilicu rublja ne stavljaš zajedno bijelo i šareno rublje. Pomozi mami na način da joj daješ odjevne predmete koje će mama staviti u perilicu. Pomozi joj kod doziranja praška za pranje i omekšivača za rublje.

Dok se rublje pere u perilici ti poslušaj priču „Sušenje rublja“ <https://www.storyjumper.com/book/read/83810175/Su%C5%A1enje-rublja#page/6>

Nakon što se odjeća opere pomozi mami staviti odjeću sušiti. Sada kada si ponovio kako se odjeća stavlja sušiti sigurna sam da ćeš ovaj zadatak odlično obaviti.

 Sretno !